Akteono salos

Akteono salos () – kelių nedidelių, negyvenamų atolų spiečius Ramiajame vandenyne, Prancūzijos Polinezijoje, Tuamotu salyno rytuose, ~1400 km į pietryčius nuo Taičio. Administraciškai priklauso Gambjė saloms.

Sudaro šie atolai:
 Matureivavao
 Tenararas
 Tenarunga
 Vahanga

1605 m. salas atrado pirmasis europietis, ispanas Pedras Fernandesas de Kirosas. Jo ekspedicijos nariai salas pavadino Las Cuatro Coronadas („keturios karūnuotosios“), Las Cuatro Hermanas („keturios seserys“), Las Virgenes („mergelės“) ar Las Anegadas („užtvindytosios“). 1833 m. salas iš naujo atrado britas Tomas Ibrilis, o po ketverių metų – Edvardas Raselas. Pastarasis salas pavadino savo fregatos Actaeon vardu.

Kategorija:Tuamotu salos